கேள்வி: வாதேசுவரம் கோயில் பற்றி நீங்கள் என்ன அறிந்துள்ளீர்கள்?
பதில்: வாதேசுவரம் கோயில் இந்தியா கேரளம் கண்ணூர் மாவட்டம் அரோலியில் அமைந்துள்ள ஒரு சிவன் கோயிலாகும்.கேரளாவில் உள்ள 108 பழமையான சிவன் கோயில்களில் இதுவும் ஒன்றாகும். தென்னிந்தியாவில் உள்ள ஏராளமான சிவன் கோவில்களில் இதுவும் நன்கு அறியப்பட்டதாகும். மலை போல் காட்சியளிக்கும் குன்றின் மேல் கட்டப்பட்டுள்ள இது, 'வடக்கு மலபார் கயிலை மலை' என்ற பெயரால் அழைக்கப்படுகிறது. இக்கோயில் ''அஷ்டதள'' (எட்டு இதழ்கள்) கட்டிடக்கலை பாணியில் புலி நாடு மன்னன் வட்டுகவர்மாவால் கட்டப்பட்டதாக நம்பப்படுகிறது. இந்தப் பாணியில் கட்டப்பட்ட ஒரே இந்தியக் கோயில் என்ற பெருமையை இது பெறுகிறது. இங்குள்ள மூலவர் சிவன் ஆவார். இங்கு சாஸ்தா மற்றும் தட்சிணாமூர்த்தி (சிவ வடிவம்) ஆகியோர் வழிபடப்படுகின்றனர். இக்கோயில் மலபார் தேவஸ்வம் வாரியத்தால் நிர்வகிக்கப்படுகிறது.
கேள்வி: வாதேசுவரம் கோயில் - அமைவிடம் என்பது என்ன?
பதில்: இக்கோயில் கண்ணூர் வழியாகச் செல்லும் தேசிய நெடுஞ்சாலையில் கிழக்கில் 150 மீட்டர் தொலைவில் அமைந்துள்ளது. இக்கோயில் பாப்பினிசேரி ஊராட்சியில் அரோலி கிராமத்தில் உள்ளது. இது கீச்சேரி மலையின் உச்சியில் கட்டப்பட்டுள்ளது, இதனைப் பார்ப்பதற்கு ஒரு மலை போல இருப்பதால்'வட மலபாரின் கைலாசம்' என்றழைக்கப்படுகிறது. அருகில் கோழிக்கோடு பன்னாட்டு வானூர்தி நிலையம் உள்ளது. மட்டனூர் அருகில் தற்போது கண்ணூர் பன்னாட்டு வானூர்தி நிலையம் கட்டப்பட்டு வருகிறது.
கேள்வி: வாதேசுவரம் கோயில் - வரலாறு என்பது என்ன?
பதில்: இக்கோயில் சுமார் 1500 ஆண்டுகளுக்கு முன்பு புலி நாடு வம்சத்தைச் சேர்ந்த 43 ஆவது ஆட்சியாளரான அன்றைய மன்னன் வட்டுகவர்மாவால் கட்டப்பட்டதாக நம்பப்படுகிறது. ''மூஷிகவம்ச மகாகாவியத்தில்'', கவிஞர் அதுல இக்கோயிலைப் பற்றிக் குறிப்பிடுகிறார்.
கேள்வி: வாதேசுவரம் கோயில் - வழிபாடு குறித்து விரிவாக சொல்லுங்கள்.
பதில்: இக்கோயிலின் மூலவர் சிவன். இவர் வாதேசுவரத்தப்பன் என்றழைக்கப்படுகிறார். இங்கு உமாமஹேஸ்வரர் ஆகக் கருதப்படுகின்ற சிவன், சாஸ்தா, தட்சிணாமூர்த்தி (சிவ வடிவம்) மற்றும் கிராதமூர்த்தி போன்ற தெய்வங்களும் வழிபாட்டில் உள்ளன.
கேள்வி: வாதேசுவரம் கோயில் - மேலும் பார்க்கவும் குறித்து விரிவாக சொல்லுங்கள்.
பதில்: * கொட்டியூர் கோயில் * தளிப்பறம்பு ராஜராஜேஸ்வரர் கோயில்